הוועדה המשותפת לוועדת החוץ והביטחון ולוועדת החוקה, חוק ומשפט להצעת חוק יסוד: הממשלה (תיקון מס' 5) (סמכויות לעניין פתיחה במלחמה או נקיטת פעולה צבאית משמעותית) והצעת חוק הממשלה (תיקון מס' 12) (אצילת סמכות לוועדת השרים לענייני ביטחון לאומי), כנסת 20, פרוטוקול מספר 5, 2018-04-30 16:30

אבי דיכטר: גבירותי ורבותי, אני פותח את הדיון.

אבי דיכטר: אנחנו דנים ברביזיה שהגשתי על הסתייגות של חבר הכנסת אילטוב שהתקבלה, בנושא סעיף (א2) בהצעת חוק היסוד.

אבי דיכטר: למי שלא זוכר: "אצלה הממשלה סמכותה כאמור בסעיף קטן (א1) יהיה המניין החוקי לקבלת ההחלטה בוועדת השרים מחצית מחברי הממשלה המכהנים בוועדה.

אבי דיכטר: " תזכרו את הנקודה פה, היא רלוונטית לרביזיות הבאות.

אבי דיכטר: "ואולם בנסיבות קיצוניות ומנימוקים שיירשמו ואם הדבר הכרחי מטעמי דחיפות שאינם מאפשרים לכנס את המניין החוקי האמור, רשאים ראש הממשלה ושר הביטחון לקבל את ההחלטה במניין חוקי מצומצם יותר.

אבי דיכטר: "

מירי פרנקל שור: הרביזיה היא קבלת הסתייגותו של חבר הכנסת אילטוב.

אמיר אוחנה: אני שואל מה היתה ההסתייגות.

אבי דיכטר: להסיר את כל מה שקראתי.

מירי פרנקל שור: כל הסוגיה של הקוורום.

רוברט אילטוב: יש נוסח כחול שהממשלה הביאה, ושם אין את כל התוספת שהיושב-ראש קרא כרגע.

רוברט אילטוב: לכן ביקשתי להשאיר את הנוסח הממשלתי, והבקשה שלי התקבלה.

רוברט אילטוב: אבי דיכטר הגיש רביזיה ועכשיו יש הצבעה על הרביזיה – לפתוח את הדיון מחדש על הסוגיה הזאת.

אמיר אוחנה: אם הסעיף הזה, שאדוני קרא כרגע, יורד - - -

רוברט אילטוב: הוא כבר ירד.

מירי פרנקל שור: הבקשה היא להחזיר אותו.

אבי דיכטר: כן, הבקשה היא להחזיר.

אמיר אוחנה: הבנתי, בסדר.

אבי דיכטר: אנחנו מצביעים על הרביזיה.

אבי דיכטר: מי שבעד הרביזיה – קרי, בעד החזרת הסעיף – ירים את ידו.

אבי דיכטר: מי בעד?

אבי דיכטר: מי נגד?

אבי דיכטר: מי נמנע?

אבי דיכטר: בעד הרביזיה – 4

אבי דיכטר: נמנעים – אין

אבי דיכטר: הרביזיה נדחתה.

אבי דיכטר: עכשיו יש לנו רביזיה נוספת, שהיא המשפט שקראתי עד לנקודה.

אבי דיכטר: היא הועלתה על-ידי חברי הכנסת עמר בר-לב ועפר שלח.

אבי דיכטר: אנחנו מצביעים על הרביזיה הזו.

אבי דיכטר: מי בעד קבלת הרביזיה?

אבי דיכטר: מי נגד?

אבי דיכטר: מי נמנע?

אבי דיכטר: בעד הרביזיה – 6

אבי דיכטר: נמנעים – אין

אבי דיכטר: הרביזיה לא התקבלה.

אבי דיכטר: תודה רבה, אני נועל את הישיבה.